**เลห์ตัน มาริซซา แคลร์ มีสเตอร์** (อังกฤษ: Leighton Marissa Claire Meester) (เกิด 9 เมษายน ค.ศ. 1986) เป็นนักแสดงชาวอเมริกัน, นักร้องและนางแบบ เป็นที่รู้จักจากการรับบทเป็น แบลร์ วอลดอร์ฟ ในละครชุดทางโทรทัศน์เรื่องแสบใสไฮโซ (อังกฤษ: Gossip Girl) เลห์ตันมีผลงานครั้งแรกเมื่อมีอายุ 13 ปี กับเรื่อง *Law & Order* ในปี ค.ศ. 1999

ประวัติ
-------

คอนนี และดัก มารดาและบิดาของเลห์ตัน ถูกดำเนินคดีในข้อหาขนยาเสพติดเข้าสหรัฐอเมริกา คอนนีตั้งครรภ์ในระหว่างที่ถูกประกันตัว และให้กำเนิดเลห์ตันในระหว่างที่ถูกจำคุกที่เรือนจำเท็กซัสสเตท ก่อนที่ทั้งเลห์ตันและมารดาจะถูกส่งไปโรงพยาบาล คอนนีได้รับอนุญาตให้อยู่กับเลห์ตันในสถานพักฟื้นเป็นเวลา 3 เดือน ก่อนที่เลห์ตันจะถูกส่งไปให้ญาติเป็นผู้ดูแล โดยคอนนีที่ได้รับอิสรภาพหลังจากถูกจำคุกอยู่นานกว่า 16 เดือนจากโทษ 10 ปีก็ออกมาเลี้ยงดูเลห์ตันด้วยตน เลย์ตันนั้นเคยกล่าวว่า คอนนี มารดาของนั้น เปรียบเสมือน"เพื่อนสนิท"ของเธอ โดยปัจจุบัน คอนนีมีอาชีพเป็นนักเขียนบท

อาชีพ
-----

### การแสดง

เลห์ตันสนใจงานแสดงเป็นครั้งเมื่อได้เป็นส่วนหนึ่งของละครในท้องถิ่นเรื่อง "พ่อมดแห่งออซ" จนกระทั่งเมื่ออายุ 11 ปี ครอบครัวของเธอได้ย้ายไปยังนครนิวยอร์ก และที่นั่น เลห์ตันได้เซ็นสัญญากับวิลเฮมิน่า เอเจนซี

เลห์ตันมีผลงานหลายอย่างตามมา หนึ่งในนั้นคือการได้ร่วมงานกับโซเฟีย คอปโปลา ในการถ่ายแบบให้กับราลฟ์ ลอเรน หรือแม้กระทั่งบทเล็กๆในละครทางโทรทัศน์เรื่อง *Surface*, *Entourage*, *CSI: Miam*i, *8 Simple Rules*, *24*,*7th Heaven*, และ *House* เป็นต้น จนกระทั่งได้แสดงภาพยนตร์เป็นครั้งแรกในเรื่อง *Drive-Thru* ซึ่งในเรื่องนี้ เธอยังได้ร่วมงานกับ เพนน์ แบดจ์ลีย์ ซึ่งต่อมาได้ร่วมงานกันอีกครั้งในแสบใสไฮโซด้วย เลห์ตันยังได้ร้องเพลงประกอบภาพยนตร์ไว้ในซาวด์แทร็กของหนังเรื่องนี้อีกด้วย

ในเดือนกุมภาพันธ์ ค.ศ. 2007 เลห์ตันได้รับบทนำในละครชุดดรามาสำหรับวัยรุ่นที่สร้างมาจากนิยายขายดีในชื่อเดียว เรื่อง แสบใสไฮโซ โดยเธอรับบทเป็น แบลร์ วอลดอร์ฟ ราชินีประจำโรงเรียนมัธยมผู้สุดแสนจะเอาแต่ใจตัวเอง จากบทบาทนี้ทำไห้เลห์ตันได้รับความสนใจ และเธอยังผลงานภาพยนตร์เรื่อง *เดอะ รูมเมท* ที่กำลังจะออกฉายในปีนี้ด้วย

### ดนตรี

เดือนเมษายน 2009 มีสเตอร์เซ็นสัญญากับค่ายเพลงยูนิเวอร์แซลรีพับบลิก โดยอัลบั้มจะมีแนวเพลงกลิ่นอายอีเลกโทรป็อป และมีโปรดิวเซอร์หลายคนมาร่วมงานอย่าง เรดวัน, เจ.อาร์ โรเทม และคารา ดิโอเกาดี มีซิงเกิ้ลแรกเดี่ยวของเธอเองคือ "Somebody To Love" ที่มีนักร้องอาร์แอนด์บีมาร่วมร้อง คือ โรบิน ธิก เปิดตามคลื่นวิทยุเมื่อวันที่ 13 ตุลาคม และมีให้ดาวน์โหลเมื่อวันที่ 14 ตุลาคม ค.ศ. 2009 โดยอัลบั้มออกในช่วงต้นปี 2010 ชื่อชุด *Love Is a Drug*

มีสเตอร์ได้ร่วมร้องเพลงกับวงโคบราสตาร์ชิป ในเพลง "กูดเกิร์ลส์โกแบด" ที่ติดอันดับบนบิลบอร์ดฮอต 100 สูงสุดอันดับ 7

ชีวิตส่วนตัว
------------

ด้านชีวิตส่วนตัว เลห์ตันกำลังคบหาอยู่เซบาสเตียน สแตน ผู้ซึ่งเคยรับเชิญแสดงใน แสบใสไฮโซ โดยเขารับบทเป็น คาร์เตอร์ ไบเซน แต่ทั้งคู่เลิกกันในปี 2010 แต่ยังคงเป็นเพื่อนชนิท และในปี 2014 เลห์ตันได้แต่งงานกับนักแสดงชื่อว่า อดัม โบรดี หลังจากพบในกองถ่ายหนัง The Oranges อาร์โล เดย์ คริสตินา โบรดี (Arlo Day Christina Brody) ลูกสาวของเธอเกิดเมื่อวันที่ 4 สิงหาคม ค.ศ. 2015 ในเดือนกันยายน ค.ศ. 2020 มีสเตอร์ได้คลอดลูกชายคนที่ 2 ของเธอ

ผลงานการแสดง
------------

### ภาพยนตร์

| ปี | ชื่อเรื่อง | บทบาทที่ได้รับ |
| --- | --- | --- |
| 2003 | *Hangman's Curse* | Elisha Springfield |
| 2004 | *Hollywood Division* (ทีวี) | Michelle |
| 2006 | *Flourish* | Lucy Covner |
| *Inside* | Josie |
| 2007 | *Drive-Thru* | Mackenzie Carpenter |
| *Remember the Daze* | Tori |
| *The Haunting of Sorority Row* (ทีวี) | Samantha Willows |
| 2008 | *Killer Movie* | Jaynie Hansen |
| 2010 | Date Night | Katy |
| 2010 | Going the Distance | Amy |
| 2010 | Country Strong | Chiles Stanton |
| 2011 | The Roommate | Rebecca Evans |
| 2011 | Monte Carlo | Mary Margaret Kelly |
| 2011 | The Oranges | Nina Ostroff |
| 2012 | That's My Boy | Jamie Martin |
| 2014 | Life Partners | Sasha Weiss |
| 2014 | The Judge | Carla Powell |
| 2014 | Like Sunday, Like Rain | Eleanor Logan |
| 2014 | By the Gun | Ali Matazano |
| 2015 | Unity | Narrator (voice) |

### โทรทัศน์

| ปี | ชื่อรายการ/ละคร | บทบาทที่ได้รับ |
| --- | --- | --- |
| 1999 | *Law & Order* | Alyssa Turner |
| 2001 | *Boston Public* | Sarah Breen |
| 2002 | *Family Affair* | Irene |
| 2003 | *Tarzan* | Nicki Porter |
| 2004 | *Crossing Jordan* | Marie Strand |
| *7th Heaven* | Kendall |
| *North Shore* | Veronica Farrell |
| *Entourage* | Justine Chapin |
| 2005 | *24* | Debbie Pendleton |
| *8 Simple Rules* | Nikki Alcott |
| *Veronica Mars* | Carrie Bishop |
| *Numb3rs* | Karen Camden |
| 2005-2006 | *Surface* | Savannah Bennett |
| 2006 | *Secrets of a Small Town* | Kayla Rhodes \ Kelly Rhodes |
| *House* | Ali (aka House's Stalker) |
| 2007 | *CSI: Miami* | Heather Crowley |
| *Shark* | Megan |
| 2007-2012 | *แสบใสไฮโซ* | แบลร์ วอลดอร์ฟ (121 ตอน) |
| 2008 | *Entourage* | Justine Chapin |

แหล่งข้อมูลอื่น
---------------

* เลห์ตัน มีสเตอร์ ที่อินเทอร์เน็ตมูวีเดตาเบส

อ้างอิง
-------

1. ↑  LEIGHTON MEESTER as BLAIR WALDORF เก็บถาวร 2009-04-08 ที่ เวย์แบ็กแมชชีนcwtv.com
2. ↑  Leighton Meester Opens Up About Prison Pasttvguide.com
3. ↑  Cover Look: Leighton Meeste เก็บถาวร 2009-02-03 ที่ เวย์แบ็กแมชชีน Teenvouge.com
4. ↑  'Gossip Girl' Star Leighton Meester Signs Record Deal | Billboard.com
5. ↑
6. ↑  Top 100 Music Hits, Top 100 Music Charts, Top 100 Songs & The Hot 100 | Billboard.com
7. ↑  Leighton Meester Likes Her Men 'Dark and Bad' เก็บถาวร 2016-08-22 ที่ เวย์แบ็กแมชชีนPeople.com